Avis juridique important

|

31985K0043

Σύσταση αριθ. 43/85/ΕΚΑΧ της Επιτροπής της 4ης Ιανουαρίου 1985 σχετικά με την κοινοτική επίβλεψη των εισαγωγών ορισμένων προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ, καταγωγής Ισπανίας

Επίσημη Εφημερίδα αριθ. L 007 της 09/01/1985 σ. 0015 - 0018

***** ΣΥΣΤΑΣΗ αριθ. 43/85/ΕΚΑΧ ΤΗΣ ΕΠΙΤΡΟΠΗΣ  της 4ης Ιανουαρίου 1985  σχετικά με την κοινοτική επίβλεψη των εισαγωγών ορισμένων προϊόντων της βιομηχανίας σιδήρου και χάλυβα που υπάγονται στη συνθήκη ΕΚΑΧ, καταγωγής Ισπανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 74,  Εκτιμώντας:  ότι οι εισαγωγές ορισμένων προϊόντων της βιομηχανίας σιδήρου και χάλυβα που υπάγονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, καταγωγής τρίτων χωρών, είχαν υπαχθεί σε κοινοτική επίβλεψη σύμφωνα με τη σύσταση αριθ. 161/84/ΕΚΑΧ της Επιτροπής (1), όπως τροποποιήθηκε από τη σύσταση αριθ. 902/84/ΕΚΑΧ (2)·  ότι, με τη σύσταση αριθ. 902/84/ΕΚΑΧ, η Επιτροπή υποβάλλει τις εισαγωγές προϊόντων καταγωγής Ισπανίας σε ιδιαίτερο καθεστώς επίβλεψης·  ότι οι λόγοι που οδήγησαν καταρχήν την Επιτροπή να εφαρμόσει το ιδιαίτερο αυτό καθεστώς εξακουλουθούν να υπάρχουν,  ΔΙΑΤΥΠΩΝΕΙ ΤΗΝ ΑΚΟΛΟΥΘΗ ΣΥΣΤΑΣΗ:  Άρθρο 1  1. Οι εισαγωγές στην Κοινότητα προϊόντων της βιομηχανίας σιδήρου και χάλυβα που υπάγονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, που αναφέρονται στα παραρτήματα Ι, ΙΙ και ΙΙΙ, καταγωγής Ισπανίας, υπόκεινται στην έκδοση εγγράφου εισαγωγής.  2. Τα προϊόντα που αναφέρονται στην παράγραφο 1 θεωρούνται ως πρώτης διαλογής μέχρις αποδείξεως του αντιθέτου από τον εισαγωγέα.  3. Το έγγραφο εισαγωγής εκδίδεται ή θεωρείται από τα κράτη μέλη δωρεάν και για όλες τις ζητούμενες ποσότητες, μόλις ληφθεί η αίτηση και, οπωσδήποτε, μέσα σε προθεσμία το πολύ δέκα εργάσιμων ημερών μετά την κατάθεση της αίτησης, δεόντως συμπληρωμένης και συνοδευομένης από δύο αντίγραφά της ή των συμβάσεων αγοράς που την αιτιολογούν και από την ή τις βεβαιώσεις παραγγελίας του πωλητή. Το πρωτότυπο των εγγράφων αυτών πρέπει να προσκομίζεται αν το απαιτεί η αρχή που εκδίδει τα έγγραφα εισαγωγής. Αν το προϊόν έχει δηλωθεί ως δευτέρας διαλογής ή ως υποβαθμισμένο, το έγγραφο εισαγωγής πρέπει να αναφέρει τα συγκεκριμένα χαρακτηριστικά που δικαιολογούν την κατάσταση του προϊόντος.  4. Για τα προϊόντα που αναφέρονται στο παράρτημα Ι, για τη χορήγηση του εγγράφου εισαγωγής απαιτείται η υποβολή του εγγράφου εξαγωγής (Comunicacion al exportador - cuota productos siderurgicos CECA) που εκδίδεται από τις ισπανικές αρχές. Τα χαρακτηριστικά που αναφέρονται στην αίτηση εισαγωγής πρέπει να αντιστοιχούν σε εκείνα που αναφέρονται στο πιστοποιητικό εξαγωγής όσον αφορά τα χαρακτηριστικά του προϊόντος και τον προορισμό. Ως χώρα προρισμού θεωρείται η χώρα στην οποία το προϊόν θα τεθεί σε ελεύθερη κυκλοφορία ή θα τεθεί υπό το τελωνειακό καθεστώς της τελειοποίησης προς επανεξαγωγή.  5. Η περίοδος ισχύος του εγγράφου εισαγωγής ορίζεται σε δύο μήνες, με την επιφύλαξη πιθανής τροποποίησης του ισχύοντος καθεστώτος εισαγωγής.  6. Τα έγγραφα εισαγωγής που έχουν πλήρως χρησιμοποιηθεί αποστέλλονται αμέσως στην υπηρεσία που τα εξέδωσε. Τα έγγραφα που δεν έχουν χρησιμοποιηθεί καθόλου ή έχουν χρησιμοποιηθεί ελλιπώς, δύο μήνες μετά την έκδοσή τους αποστέλλονται στην υπηρεσία που τα εξέδωσε μέσα σε πέντε εργάσιμες ημέρες από τη λήξη της περιόδου ισχύος τους.  Άρθρο 2  1. Η αίτηση του εισαγωγέα πρέπει να αναφέρει:  α) τη χώρα καταγωγής και τη χώρα προέλευσης·  β) την περιγραφή του εμπορεύματος και την ένδειξη της διάκρισης του Κοινού Δασμολογίου και του κώδικα NIMEXE·  γ) τα χαρακτηριστικά που καθορίζουν, ενδεχομένως, το χαρακτήρα των προϊόντων ως δευτέρας διαλογής ή υποβαθμισμένων·  δ) την ποσότητα των προϊόντων, σε τόνους, ανά παρτίδα εμπορευμάτων·  ε) το όνομα, τη διεύθυνση, τον αριθμό τηλεφώνου και τον αριθμό τέλεξ του πωλητή·  στ) το όνομα, τη διεύθυνση, τον αριθμό τηλεφώνου και τον αριθμό τέλεξ του εισαγωγέα·  ζ) το όνομα, τη διεύθυνση, τον αριμό τηλεφώνου και τον αριθμό τέλεξ του ενδεχόμενου τελικού αγοραστή, αν είναι γνωστός·  η) την προβλεπόμενη ημερομηνία και τον τόπο (τελωνείο) για την εισαγωγή·  θ) τον τόπο προορισμού όπου υπολογίζεται η τιμή τιμολογίου·  ι) την ημερομηνία της σύμβασης αγοράς των προϊόντων, καθώς και τον αριθμό της σύμβασης ή κάθε άλλο στοιχείο που παρέχει ο πωλητής για τον προσδιορισμό της παράδοσης·  ικ) ένδειξη, ενδοχομένως, ότι τα προϊόντα προορίζονται για την εκτέλεση σύμβασης έργου «φασόν» και πρόκειται να επανεξαχθούν σε τρίτη χώρα (που πρέπει να προσδιοριστεί) μετά από τελειοποίηση προς επανεξαγωγή.  2. Για τα προϊόντα που περιέχονται στα παραρτήματα Ι και ΙΙ, ο εισαγωγέας πρέπει να δώσει τις ακόλουθες συμπληρωματικές πληροφορίες:  Α. Για τα προϊόντα που κατάγονται και προέρχονται απευθείας από την Ισπανία (κατευθείαν εισαγωγή):  α) την εμπορική περιγραφή των προϊόντων, συμπεριλαμβανομένου και του ακριβούς προσδιορισμού του είδους, ώστε να καταστεί δυνατός ο υπολογισμός της τιμής παράδοσης βάσει του τιμοκαταλόγου που έχει επιλεγεί·  β) την τιμή παράδοσης στον τόπο προορισμού ανά τόνο, με την ένδειξη των δασμών, των εξόδων μεταφοράς και όλων των εκτάκτων εξόδων, όλων των εκπτώσεων καθώς και όλων των άλλων στοιχείων που έχουν ληφθεί υπόψη κατά τον υπολογισμό της τιμής·  γ) την ένδειξη:  i) του τιμοκαταλόγου του κοινοτικού παραγωγού που έχει επιλεγεί για τον υπολογισμό της τιμής παράδοσης και της ημερομηνίας αυτού,  ii) ενδεχομένως, της προσφοράς της τρίτης χώρας βάσει της οποίας έχει πραγματοποιηθεί ευθυγράμμιση των τιμών, των λεπτομερειών που είναι απαραίτητες για τον προσδιορισμό της προσφοράς αυτής, καθώς και της ημερομηνίας της, ή,  iii) ενδεχομένως, άλλων τιμών (που πρέπει να αιτιολογηθούν)·  δ) την ημερομηνία έκδοσης της φορτωτικής, αν είναι γνωστή.  Β. Για τα προϊόντα που κατάγονται από την Ισπανία, αλλά προέρχονται από οποιαδήποτε άλλη τρίτη χώρα (μη κατευθείαν εισαγωγή):  α) την πλήρη περιγραφή που ανταποκρίνεται στην περιγραφή που περιλαμβάνεται στον κατάλογο των προϊόντων στα οποία έχουν επιβληθεί οι ισχύουσες τιμές βάσης·  β) την τιμή cif στα κοινοτικά σύνορα ανά τόνο, εκφρασμένη στο νόμισμα που ορίζεται στη σύμβαση και προσαυξημένη κατά τους δασμούς και τα έξοδα εκφόρτωσης.  3. Ο εισαγωγέας δηλώνει ότι, με την ευκαιρία της εμπορικής πράξης δεν παρέχεται ούτε θα παρασχεθεί μεταγενέστερα σ' αυτόν ή στον αγοραστή του, μείωση, έκπτωση ή άλλη μορφή επιστροφής που δεν αναφέρεται στη σύμβαση σχετικά με την πράξη αυτή.  4. Ο εισαγωγέας πρέπει να πιστοποιεί την ακρίβεια της αίτησής του για έγγραφο εισαγωγής.  5. Ο εισαγωγέας πρέπει να προσδιορίζει εάν η αίτησή του αφορά παράδοση η οποία έχει αποτελέσει ήδη αντικείμενο προηγούμενης αίτησης για έγγραφο εισαγωγής.  Άρθρο 3  1. Τα κράτη μέλη ανακοινώνουν στην Επιτροπή, μόλις οι αρμόδιες αρχές προβούν σε σχετική διαπίστωση, τη διαφορά μεταξύ:  - της τιμής που προκύπτει από τις διατάξεις σε θέματα τιμών που εφαρμόζονται στην Ισπανία, η οποία υπολογίζεται «στον προορισμό» κατά την προβλεπόμενη ημερομηνία εισαγωγής, και  - της τιμής που χρησιμοποιείται βάσει του τιμοκαταλόγου του κοινοτικού παραγωγού που έχει επιλεγεί σύμφωνα με το άρθρο 2 παράγραφος 2 σημείο Α στοιχείο γ) ή που αιτιολογείται με άλλο τρόπο.  Διαβιβάζουν επίσης όλα τα απαραίτητα έγγραφα, ιδίως τα αντίγραφα των αιτήσεων για την έκδοση των εγγράφων εισαγωγής, των συμβάσεων αγοράς και των βεβαιώσεων παραγγελίας του πωλητή, κάθε φορά που η διαφορά τιμών που έχει διαπιστωθεί είναι ουσιώδης ή αφορά σημαντική ποσότητα.  2. Για τα προϊόντα που κατάγονται από την Ισπανία αλλά προέρχονται από άλλη τρίτη χώρα, τα κράτη μέλη ανακοινώνουν στην Επιτροπή, μόλις οι αρμόδιες αρχές προβούν σε σχετική διαπίστωση, τη διαφορά σε ECU ανά τόνο, μεταξύ:  - της τιμής βάσης που έχει δημοσιευθεί στην Επίσημη Εφημερίδα των Ευρωπαϊκών Κοινοτήτων, προσαυξημένης, ενδεχομένως, κατά τα έκτακτα έξοδα, και  - της τιμής cif στα κοινοτικά σύνορα, συμπεριλαμβανομένων των δασμών και των εξόδων εκφόρτωσης.  3. Τα κράτη μέλη γνωστοποιούν στην Επιτροπή, μέσα στις δέκα πρώτες ημέρες κάθε μήνα, την ποσότητα σε τόνους και τα ποσά (που έχουν υπολογιστεί με βάση τις τιμές cif) για τα οποία έχουν εκδοθεί έγγραφα εισαγωγής κατά τον προηγούμενο μήνα.  4. Οι ανακοινώσεις των κρατών μελών περιλαμβάνουν:  α) την κατανομή ανά προϊόν, σύμφωνα με τις διακρίσεις του Κοινού Δασμολογίου και τους κώδικες ΝΙΜΕΧΕ, με χωριστή ένδειξη των ποσοτήτων που αφορούν τα προϊόντα δεύτερης διαλογής ή τα υποβαθμισμένα προϊόντα· β) την κατανομή ανά χώρα καταγωγής·  γ) τη χωριστή ένδειξη, μέσα στο σύνολο, ανά προϊόν, των ποσοτήτων που δεν έχουν εισαχθεί κατευθείαν από την Ισπανία και, στην περίπτωση αυτή, την ένδειξη χώρας προελεύσεως·  δ) την ένδειξη των ποσοτήτων σε τόνους, ανά προϊόν, που έχουν επανεξαχθεί από την Κοινότητα μετά από τελειοποίηση προς επανεξαγωγή.  5. Τα κράτη μέλη γνωστοποιούν στην Επιτροπή, μέσα στις δέκα πρώτες ημέρες κάθε μήνα, την ποσότητα σε τόνους και τα ποσά (που έχουν υπολογιστεί με βάση την τιμή cif) για τα οποία τα έγγραφα εισαγωγής έχουν λήξει κατά τη διάρκεια του προηγούμενου μήνα, χωρίς να χρησιμοποιηθούν από τους εισαγωγείς.  Άρθρο 4  Για την εφαρμογή της παρούσας σύστασης, θεωρείται ως χώρα προέλευσης η τελευταία ενδιάμεση τρίτη χώρα στην οποία το εν λόγω προϊόν έχει αποτελέσει αντικείμενο δικαστικών αποφάσεων ή δικαστικών πράξεων που έχουν άμεση σχέση με τη μεταφορά.  Άρθρο 5  Η παρούσα σύσταση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1985.  Βρυξέλλες, 4 Ιανουαρίου 1985.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 19 της 24. 1. 1984, σ. 5.  (2) ΕΕ αριθ. L 93 της 3. 4. 1984, σ. 8.   ΠΑΡΑΡΤΗΜΑ Ι  Κατάλογος των προϊόντων που υπόκεινται σε επίβλεψη των τιμών και των ποσοτήτων, για την εισαγωγή των οποίων απαιτείται έγγραφο εισαγωγής που εκδίδεται κατόπιν υποβολής του ισπανικού πιστοποιητικού εξαγωγής  Κώδικες ΝΙΜΕΧΕ: 73.01-10, 73.01-21, 73.01-23, 73.01-25, 73.01-27, 73.01-31, 73.01-35, 73.01-41, 73.01-49, 73.06-10, 73.06-20, 73.06-30, 73.07-12, 73.07-21, 73.07-24, 73.08-01, 73.08-03, 73.08-05, 73.08-07, 73.08-21, 73.08-25, 73.08-29, 73.08-41, 73.08-45, 73.08-49, 73.09-00, 73.10-11, 73.10-12, 73.10-14, 73.10-15, 73.10-17, 73.10-18, 73.10-42, 73.11-11, 73.11-12, 73.11-14, 73.11-16, 73.11-19, 73.11-41, 73.11-50, 73.12-11, 73.12-19, 73.12-21, 73.12-51, 73.12-71, 73.13-11, 73.13-16, 73.13-17, 73.13-19, 73.13-21, 73.13-23, 73.13-26, 73.13-32, 73.13-34, 73.13-36, 73.13-41, 73.13-43, 73.13-45, 73.13-47, 73.13-49, 73.13-50, 73.13-64, 73.13-65, 73.13-67, 73.13-68, 73.13-72, 73.13-74, 73.13-76, 73.13-78, 73.13-79, 73.13-82, 73.13-84, 73.13-86, 73.13-87, 73.13-88, 73.13-89, 73.13-92, 73.61-20, 73.62-10, 73.62-30, 73.63-29, 73.63-72, 73.64-20, 73.64-72, 73.65-21, 73.65-23, 73.65-25, 73.65-53, 73.65-55, 73.65-70, 73.65-81, 73.71-21, 73.71-23, 73.71-24, 73.71-29, 73.71-53, 73.72-11, 73.72-13, 73.72-19, 73.72-33, 73.72-39, 73.73-23, 73.73-25, 73.73-26, 73.73-29, 73.73-33, 73.73-35, 73.73-36, 73.73-39, 73.73-72, 73.74-21, 73.74-23, 73.74-29, 73.74-72, 73.75-11, 73.75-19, 73.75-23, 73.75-33, 73.75-43, 73.75-53, 73.75-54, 73.75-59, 73.75-63, 73.75-73, 73.75-79, 73.75-83, 73.75-84, 73.75-89, 73.16-14, 73.16-16, 73.16-17, 73.16-20, 73.16-40, 73.16-51.     ΠΑΡΑΡΤΗΜΑ ΙΙ  Κατάλογος των προϊόντων που υπόκεινται σε επίβλεψη των τιμών και των ποσοτήτων, για την εισαγωγή των οποίων απαιτείται έγγραφο εισαγωγής για τη χορήγηση του οποίου δεν απαιτείται η υποβολή πιστοποιητικού εξαγωγής των ισπανικών αρχών  Κώδικες ΝΙΜΕΧΕ: 73.02-01, 73.02-09, 73.63-21, 73.75-29.     ΠΑΡΑΡΤΗΜΑ ΙΙΙ  Κατάλογος των προϊόντων που υπόκεινται σε επίβλεψη των ποσοτήτων, για την εισαγωγή των οποίων απαιτείται έγγραφο εισαγωγής για τη χορήγηση του οποίου δεν απαιτείται η υποβολή πιστοποιητικού εξαγωγής των ισπανικών αρχών  Κώδικες ΝΙΜΕΧΕ: 73.61-50, 73.71-55, 73.71-56, 73.71-59, 73.73-24, 73.73-34, 73.75-39, 73.75-49, 73.75-69.


title: Σύσταση του Συμβουλίου, της 30ής Νοεμβρίου 2011 , σχετικά με τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας

text:
               14.12.2011

               EL

               Επίσημη Εφημερίδα της Ευρωπαϊκής Ένωσης

               C 364/6

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 30ής Νοεμβρίου 2011
   σχετικά με τον διορισμό μέλους της Εκτελεστικής Επιτροπής της Ευρωπαϊκής Κεντρικής Τράπεζας
   2011/C 364/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 283 παράγραφος 2,
   Έχοντας υπόψη το Πρωτόκολλο για το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 11.2,
   Εκτιμώντας ότι είναι απαραίτητος ο διορισμός νέου μέλους της Εκτελεστικής Επιτροπής της Ευρωπαϊκής Κεντρικής Τράπεζας μετά από την απόφαση του κ. Lorenzo BINI SMAGHI να παραιτηθεί με ισχύ από την εκπνοή της 31ης Δεκεμβρίου 2011,
   ΣΥΝΙΣΤΑ ΣΤΟ ΕΥΡΩΠΑΪΚΟ ΣΥΜΒΟΥΛΙΟ:
   να διορίσει τον κ. Benoît COEURÉ ως μέλος της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών.

      Βρυξέλλες, 30 Νοεμβρίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI


title: Σύσταση της Επιτροπής, της 20ής Αυγούστου 2009 , σχετικά με τoν γραμματισμό στα μέσα επικοινωνίας (παιδεία για τα Μέσα) στο ψηφιακό περιβάλλον για ανταγωνιστικότερο οπτικοακουστικό κλάδο και κλάδο περιεχομένου και για μια κοινωνία της γνώσης χωρίς αποκλεισμούς

text:
               29.8.2009

               EL

               Επίσημη Εφημερίδα της Ευρωπαϊκής Ένωσης

               L 227/9

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 20ής Αυγούστου 2009
   σχετικά με τoν γραμματισμό στα μέσα επικοινωνίας (παιδεία για τα Μέσα) στο ψηφιακό περιβάλλον για ανταγωνιστικότερο οπτικοακουστικό κλάδο και κλάδο περιεχομένου και για μια κοινωνία της γνώσης χωρίς αποκλεισμούς
   (2009/625/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 (1),
   Εκτιμώντας τα ακόλουθα:

               (1)

               Στις 20 Δεκεμβρίου 2007 η Επιτροπή ενέκρινε την ανακοίνωση «Ευρωπαϊκή προσέγγιση σχετικά με τον γραμματισμό στα μέσα επικοινωνίας σε ψηφιακό περιβάλλον» (2), εστιαζόμενη στον γραμματισμό στα μέσα επικοινωνίας για εμπορική επικοινωνία σε θέματα που αφορούν τη διαφήμιση, στον γραμματισμό στα μέσα επικοινωνίας για οπτικοακουστικά έργα που εν μέρει αφορά την ευαισθητοποίηση για τον ευρωπαϊκό κινηματογράφο, και στον γραμματισμό στα μέσα επικοινωνίας σε επιγραμμικό περιβάλλον, π.χ., για να αποκτήσουν οι πολίτες καλύτερη γνώση του τρόπου λειτουργίας των μηχανών αναζήτησης του Διαδικτύου (Ίντερνετ).

               (2)

               Το Ευρωπαϊκό Κοινοβούλιο, στην έκθεσή του για τον γραμματισμό στα μέσα επικοινωνίας στον ψηφιακό κόσμο (3), ενθάρρυνε την Επιτροπή να διευρύνει την πολιτική της για την προαγωγή του γραμματισμού στα μέσα επικοινωνίας, σε συνεργασία με όλα τα όργανα της Ένωσης και τις αρχές της τοπικής και περιφερειακής αυτοδιοίκησης.

               (3)

               Στα συμπεράσματα του Συμβουλίου σχετικά με την παιδεία για τα μέσα επικοινωνίας (4) που ενέκρινε το Συμβούλιο για την εκπαίδευση, τη νεολαία και την παιδεία της 21ης/22ας Μαΐου 2008, υποστηρίζεται η στρατηγική άποψη που προτείνει η Ευρωπαϊκή Επιτροπή, σύμφωνα με την οποία η παιδεία για τα μέσα επικοινωνίας αποτελεί σημαντικό παράγοντα για την ενεργό άσκηση της ιδιότητας του πολίτη στη σημερινή κοινωνία της πληροφορίας.

               (4)

               Η Επιτροπή των Περιφερειών ενέκρινε τον Οκτώβριο του 2008 συνολική γνωμοδότηση για το επιγραμμικό δημιουργικό περιεχόμενο και τον γραμματισμό στα μέσα επικοινωνίας (5).

               (5)

               Το Συμβούλιο της Λισαβόνας (6) κατέληξε στο συμπέρασμα ότι οι βιομηχανίες περιεχομένου δημιουργούν προστιθέμενη αξία με την αξιοποίηση και τη δικτύωση της ευρωπαϊκής πολιτιστικής ποικιλομορφίας. Με το ευρωπαϊκό θεματολόγιο για τον πολιτισμό που δρομολογήθηκε το 2007, καθιερώνεται στρατηγικό πλαίσιο πολιτικής για την αντιμετώπιση καίριων προβλημάτων στον τομέα του πολιτισμού, ενώ στα συμπεράσματα του Συμβουλίου του Μαΐου 2009, για τον πολιτισμό ως καταλυτικό παράγοντα δημιουργικότητας και καινοτομίας, τονίζεται η ιδιαίτερη συνεισφορά που μπορεί να έχει ο πολιτισμός στη δημιουργικότητα και την καινοτομία, και ζητείται μια ευρεία θεώρηση της καινοτομίας ως τμήματος της στρατηγικής της Λισαβόνας μετά το 2010. Τούτο είναι επίσης ιδιαίτερα σημαντικό στο πλαίσιο της πρωτοβουλίας i2010 της Ευρωπαϊκής Επιτροπής, ώστε να δοθεί ώθηση στην ανταγωνιστικότητα του τομέα των ΤΠΕ και να δημιουργηθεί ενιαίος ευρωπαϊκός χώρος πληροφοριών.

               (6)

               Η επίτευξη υψηλότερου επιπέδου γραμματισμού στα μέσα επικοινωνίας (παιδείας για τα Μέσα) θα συνέβαλλε σημαντικά στην προσέλκυση των στόχων που έθεσε το Ευρωπαϊκό Συμβούλιο της Λισαβόνας για την Ευρωπαϊκή Ένωση, καθώς και εκείνων της πρωτοβουλίας i2010, ιδίως όσον αφορά μια ανταγωνιστικότερη οικονομία της γνώσης, συμβάλλοντας παράλληλα στην κατεύθυνση της προώθησης μιας κοινωνίας της πληροφορίας με λιγότερους αποκλεισμούς.

               (7)

               Η δημόσια διαβούλευση που πραγματοποιήθηκε στα τέλη του 2006 ανέδειξε τις διαφορετικές πρακτικές και επίπεδα γραμματισμού στα μέσα επικοινωνίας (παιδείας για τα Μέσα) σε ολόκληρη την Ευρώπη. Αναγνωρίζεται, ταυτόχρονα, ότι δεν υφίστανται συμφωνημένα κριτήρια ή πρότυπα για την αξιολόγηση του γραμματισμού στα μέσα επικοινωνίας (παιδείας για τα Μέσα), καθώς και ότι υπάρχει επείγουσα ανάγκη για μακροπρόθεσμη έρευνα ευρύτερης κλίμακας για τη θέσπιση των εν λόγω κριτηρίων.

               (8)

               Όπως αναγνωρίζεται στη μελέτη «Current trends and approaches to media literacy in Europe» (Τρέχουσες τάσεις και προσεγγίσεις στον γραμματισμό στα μέσα επικοινωνίας στην Ευρώπη) που εκπονήθηκε για λογαριασμό της Επιτροπής στο δεύτερο εξάμηνο του 2007, υπάρχουν φραγμοί στην ανάπτυξη στο πεδίο του γραμματισμού στα μέσα επικοινωνίας σε ευρωπαϊκό επίπεδο. Ανάμεσά τους περιλαμβάνεται ιδίως η απουσία κοινής θεώρησης, η ελλιπής —σε ευρωπαϊκή κλίμακα— ορατότητα των εθνικών, περιφερειακών και τοπικών πρωτοβουλιών, η απουσία ευρωπαϊκών δικτύων και η έλλειψη συντονισμού μεταξύ των ενδιαφερόμενων φορέων.

               (9)

               Θα ήταν εξαιρετικά σημαντική η δυνατότητα ανάλυσης, υπογράμμισης και διάδοσης ορθής πρακτικής στο συγκεκριμένο πεδίο σε ολόκληρη την ΕΕ, καθώς και δημιουργίας και ενίσχυσης ευρωπαϊκών δικτύων μεταξύ των ενδιαφερόμενων φορέων.

               (10)

               Η ικανότητα των ευρωπαίων πολιτών ως καταναλωτών μέσων επικοινωνίας να προβαίνουν σε ενημερωμένες και διαφοροποιημένες επιλογές θα συνέβαλλε στην ανταγωνιστικότητα του ευρωπαϊκού οπτικοακουστικού κλάδου και του κλάδου περιεχομένου.

               (11)

               Ο γραμματισμός στα μέσα επικοινωνίας (παιδεία για τα Μέσα) αναφέρεται στην ικανότητα πρόσβασης στα μέσα επικοινωνίας, κατανόησης και κριτικής αξιολόγησης διαφόρων πτυχών των μέσων και του περιεχομένου τους, καθώς και η δυνατότητα έκφρασης (επικοινωνίας) σε διαφορετικές επικοινωνιακές συνθήκες.

               (12)

               Η διάδοση ψηφιακού δημιουργικού περιεχομένου και ο πολλαπλασιασμός των επιγραμμικών και κινητών πλατφόρμων διανομής συνιστούν νέες προκλήσεις για τον γραμματισμό στα μέσα επικοινωνίας. Στον σημερινό κόσμο, οι πολίτες πρέπει να αναπτύξουν αναλυτικές δεξιότητες που παρέχουν τη δυνατότητα καλύτερης διανοητικής και συναισθηματικής αντίληψης των ψηφιακών μέσων επικοινωνίας.

               (13)

               Ο γραμματισμός στα μέσα επικοινωνίας (παιδεία για τα Μέσα) περιλαμβάνει όλα τα μέσα επικοινωνίας. Αποβλέπει στην αύξηση της ευαισθητοποίησης των πολιτών σχετικά με τις πολλές μορφές εμφάνισης των επικοινωνιακών μηνυμάτων που απαντούν στην καθημερινή τους ζωή. Επικοινωνιακά μηνύματα είναι τα προγράμματα, οι ταινίες, οι εικόνες, τα κείμενα, οι ήχοι και οι ιστότοποι που μεταδίδονται μέσω διαφόρων μορφών επικοινωνίας.

               (14)

               Ο γραμματισμός στα μέσα επικοινωνίας (παιδεία για τα Μέσα) διαδραματίζει σημαντικό ρόλο στην αύξηση της ευαισθητοποίησης όσον αφορά την ευρωπαϊκή οπτικοακουστική κληρονομιά και τις πολιτιστικές ταυτότητες, καθώς και για τη διεύρυνση των γνώσεων και του ενδιαφέροντος στην οπτικοακουστική κληρονομιά και σε πρόσφατα ευρωπαϊκά πολιτιστικά έργα.

               (15)

               Ο γραμματισμός στα μέσα επικοινωνίας (παιδεία για τα Μέσα) αποτελεί μια πτυχή της κοινωνικής ένταξης και της ιδιότητας του πολίτη στη σημερινή κοινωνία της πληροφορίας. Πρόκειται για θεμελιώδη δεξιότητα, όχι μόνο για τους νέους, αλλά επίσης για τους ενήλικες και τους ηλικιωμένους, γονείς, διδάσκοντες και επαγγελματίες των μέσων επικοινωνίας. Χάρη στο Διαδίκτυο και την ψηφιακή τεχνολογία, ολοένα και περισσότεροι Ευρωπαίοι μπορούν πλέον να δημιουργήσουν και να διαδώσουν εικόνες, πληροφορίες και περιεχόμενο. Ο γραμματισμός στα μέσα επικοινωνίας (παιδεία για τα Μέσα) θεωρείται σήμερα ένα από τα βασικά προαπαιτούμενα για την ενεργό και ολοκληρωμένη άσκηση της ιδιότητας του πολίτη με σκοπό την αποφυγή και ελαχιστοποίηση των κινδύνων κοινωνικού αποκλεισμού.

               (16)

               Μια επικοινωνιακά εγγράμματη κοινωνία αποτελεί ταυτόχρονα κίνητρο και προϋπόθεση για την πολυφωνία και την ανεξαρτησία στα μέσα επικοινωνίας. Η διατύπωση διαφορετικής γνώμης και ιδεών, σε διάφορες γλώσσες, εκπροσωπώντας διαφορετικές ομάδες, στο εσωτερικό και μεταξύ κοινωνιών, έχει θετικό αντίκτυπο στις αξίες της διαφορετικότητας, της ανοχής, της διαφάνειας, της δικαιότητας και του διαλόγου. Επομένως η ανάπτυξη του γραμματισμού στα μέσα επικοινωνίας (παιδείας για τα Μέσα) σε όλα τα τμήματα της κοινωνίας πρέπει να προωθηθεί και να παρακολουθείται στενά η πρόοδός της.

               (17)

               Η δημοκρατία εξαρτάται από την ενεργό συμμετοχή όλων στη ζωή της εκάστοτε κοινότητας και ο γραμματισμός στα μέσα επικοινωνίας (παιδεία για τα Μέσα) παρέχει τις απαραίτητες δεξιότητες για τη νοηματοδότηση της καθημερινής ροής πληροφοριών, οι οποίες διαδίδονται μέσω των νέων επικοινωνιακών τεχνολογιών.

               (18)

               Ο γραμματισμός στα μέσα επικοινωνίας (παιδεία για τα Μέσα) πρέπει να αντιμετωπίζεται με διαφορετικούς τρόπους σε διαφορετικά επίπεδα. Οι λεπτομέρειες όσον αφορά την ενσωμάτωση του γραμματισμού στα μέσα επικοινωνίας στα σχολικά προγράμματα, σε όλα τα επίπεδα, είναι κυρίως αρμοδιότητα των κρατών μελών. Ο ρόλος των τοπικών αρχών είναι επίσης πολύ σημαντικός, δεδομένου ότι βρίσκονται κοντά στους πολίτες και υποστηρίζουν πρωτοβουλίες στην άτυπη πλευρά της εκπαίδευσης. Η κοινωνία των πολιτών πρέπει επίσης να συμβάλει ενεργά στην προώθηση του γραμματισμού στα μέσα επικοινωνίας (παιδείας για τα Μέσα), από κάτω προς τα πάνω.

               (19)

               Κοινοτικές πρωτοβουλίες, όπως η MEDIA 2007 [απόφαση αριθ. 1718/2006/ΕΚ του Ευρωπαϊκού Κοινοβουλίου και του Συμβουλίου, της 15ης Νοεμβρίου 2006, περί εφαρμογής προγράμματος υποστήριξης του ευρωπαϊκού οπτικοακουστικού τομέα (MEDIA 2007) (7)] και η οδηγία για τις υπηρεσίες οπτικοακουστικών μέσων επικοινωνίας [οδηγία 2007/65/ΕΚ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, για την τροποποίηση της οδηγίας 89/552/ΕΟΚ για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (8)] που στοχεύουν στην ενδυνάμωση της ανταγωνιστικότητας του ευρωπαϊκού οπτικοακουστικού κλάδου και κλάδου περιεχομένου, θα συμβάλουν στην επίτευξη του γραμματισμού στα μέσα επικοινωνίας (παιδείας για τα Μέσα).

               (20)

               Η Επιτροπή προτίθεται να παρακολουθήσει τις προσπάθειες που καταβάλλονται για τον οπτικοακουστικό γραμματισμό στα μέσα επικοινωνίας και τον γραμματισμό στα μέσα επικοινωνίας για εμπορική επικοινωνία, όπως προβλέπεται στην αιτιολογική σκέψη 37 της οδηγίας για τις υπηρεσίες οπτικοακουστικών μέσων επικοινωνίας, ιδίως στο πλαίσιο της επιτροπής επαφών για τις υπηρεσίες οπτικοακουστικών μέσων επικοινωνίας και στο πλαίσιο της υποχρέωσης για υποβολή εκθέσεων, όπως προβλέπεται στο άρθρο 26 της οδηγίας.

               (21)

               Η Επιτροπή θα ενθαρρύνει ερευνητικά έργα σχετικά με τον γραμματισμό στα μέσα επικοινωνίας (παιδεία για τα Μέσα) στο πλαίσιο υφιστάμενων προγραμμάτων. Ειδικότερα, προτίθεται να δρομολογήσει μελέτη σχετικά με το επίπεδο επίγνωσης των κινδύνων που συνδέονται με την κοινοποίηση των προσωπικών δεδομένων στο διαδικτυακό περιβάλλον, καθώς και μελέτη για τρόπους βελτίωσης της χρήσης των μηχανών αναζήτησης.

               (22)

               Στις πρωτοβουλίες για τον γραμματισμό στα μέσα επικοινωνίας (παιδεία για τα Μέσα) πρέπει επίσης να περιληφθεί μια διάσταση συνειδητοποίησης του ρόλου της πνευματικής ιδιοκτησίας.

               (23)

               Η επεξεργασία των δεδομένων προσωπικού χαρακτήρα σε δίκτυα πληροφοριών και επικοινωνιών, ιδίως με σκοπό την παροχή εξατομικευμένων προσφορών σε καταναλωτές, καθώς και οι συναφείς προκλήσεις αναφορικά με την προστασία των δεδομένων προσωπικού χαρακτήρα και της ιδιωτικής ζωής πρέπει να εξεταστούν στο πλαίσιο πρωτοβουλιών για τον γραμματισμό στα μέσα επικοινωνίας (παιδεία για τα Μέσα). Πράγματι, τα δίκτυα πληροφοριών και επικοινωνιών διανοίγουν νέες δυνατότητες για τους χρήστες· ωστόσο, μπορεί επίσης να προκύψουν νέοι κίνδυνοι για τα άτομα, όπως η υποκλοπή ταυτότητας, οι διακρίσεις βάσει χαρακτηριστικών ή η συνεχής επιτήρηση. Στην ανακοίνωσή της για την προώθηση της προστασίας των δεδομένων μέσω τεχνολογιών για τη βελτίωση της προστασίας της ιδιωτικότητας (PET), η Επιτροπή επιλήφθηκε αυτών των ανησυχιών και των ενδεχόμενων λύσεων (9).

               (24)

               Οι τυχόν πρωτοβουλίες για τον ψηφιακό γραμματισμό στα μέσα επικοινωνίας (παιδεία για τα Μέσα) πρέπει να εξασφαλίζουν την ενεργό συμμετοχή των παραδοσιακών εκδοτών, λαμβάνοντας υπόψη την εξαιρετικά πολύτιμη πείρα του εκδοτικού κλάδου όσον αφορά τον γραμματισμό στα μέσα επικοινωνίας εκτός Διαδικτύου και δεδομένης της αυξανόμενης στροφής της βιομηχανίας προς την παραγωγή και διανομή ψηφιακού περιεχομένου.

               (25)

               Η Επιτροπή προτίθεται να εργαστεί για την επίτευξη συναίνεσης σε βασικές πτυχές του γραμματισμού στα μέσα επικοινωνίας (ορισμοί, στόχοι) και να υποστηρίξει την ανάλυση και την ανταλλαγή ορθής πρακτικής σχετικά με τον γραμματισμό στα μέσα επικοινωνίας (παιδεία για τα Μέσα) σε ψηφιακό περιβάλλον, μεταξύ άλλων και για την οικονομία του τομέα των μέσων επικοινωνίας στην Ευρώπη, ιδίως μέσω της διοργάνωσης συνεδριάσεων της επιτροπής επαφών για τις υπηρεσίες οπτικοακουστικών μέσων επικοινωνίας (10), της προώθησης και υποστήριξης εκδηλώσεων στο πλαίσιο του MEDIA 2007 (11), της συνεργασίας με τα άλλα ευρωπαϊκά θεσμικά όργανα και τους διεθνείς οργανισμούς, όπως το Συμβούλιο της Ευρώπης, η Unesco ή/και η Συμμαχία για τον Πολιτισμό των Ηνωμένων Εθνών και της προώθησης της σύμπραξης δημόσιου και ιδιωτικού τομέα σχετικά με τον γραμματισμό στα μέσα επικοινωνίας (παιδεία για τα Μέσα).

         ΣΥΝΙΣΤΑ:

               I.

               Τα κράτη μέλη, σε συνεργασία με τις αρχές που είναι επιφορτισμένες με τη ρύθμιση των οπτικοακουστικών και ηλεκτρονικών επικοινωνιών και, κατά περίπτωση, σε συνεργασία με τις εποπτικές αρχές προστασίας των δεδομένων:

                           1)

                           να αναπτύσσουν και να εφαρμόζουν πρωτοβουλίες συρρύθμισης που θα οδηγήσουν στη θέσπιση κωδίκων δεοντολογίας από τους κύριους ενδιαφερόμενους φορείς και θα προωθήσουν πρωτοβουλίες και κατευθυντήριες γραμμές αυτορρύθμισης στα θέματα που εντοπίστηκαν για τον κλάδο των μέσων επικοινωνίας στο μέρος ΙΙ που ακολουθεί·

                           2)

                           σε συνέχεια της τρέχουσας μελέτης της Επιτροπής σχετικά με τα κριτήρια αξιολόγησης για τον γραμματισμό στα μέσα επικοινωνίας (παιδεία για τα Μέσα) στην Ευρώπη, να προωθούν συστηματική έρευνα μέσα από μελέτες και έργα σχετικά με τις διάφορες πτυχές και διαστάσεις του γραμματισμού στα μέσα επικοινωνίας σε ψηφιακό περιβάλλον και να παρακολουθούν και να μετρούν την πρόοδο των επιπέδων γραμματισμού στα μέσα επικοινωνίας (παιδείας για τα Μέσα)·

                           3)

                           σε συνέδρια και άλλες δημόσιες εκδηλώσεις να εγκαινιαστεί διάλογος για την ένταξη του γραμματισμού στα μέσα επικοινωνίας (παιδείας για τα Μέσα) στο διδακτικό πρόγραμμα της υποχρεωτικής εκπαίδευσης, και ως μέρος της διδασκαλίας των βασικών ικανοτήτων για τη διά βίου μάθηση, που καθορίζονται στη σύσταση του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με τις βασικές ικανότητες για τη διά βίου μάθηση·

                           4)

                           να εντείνουν τις προσπάθειές τους για βελτιωμένη συνειδητοποίηση της εθνικής και της ευρωπαϊκής οπτικοακουστικής κληρονομιάς μέσω εθνικών εκστρατειών ευαισθητοποίησης των πολιτών·

                           5)

                           να μεριμνήσουν για την αύξηση της ευαισθητοποίησης με δράσεις κατάρτισης, ενημερωτικές ημερίδες και διανομή υλικού ενημέρωσης σχετικά με τους κινδύνους που συναπάγεται η επεξεργασία προσωπικών δεδομένων μέσω δικτύων πληροφοριών και επικοινωνιών και να εκπαιδεύσουν τους χρήστες στο εν λόγω πεδίο, ιδίως τους νέους, τους γονείς και τους διδάσκοντες.

               II.

               Ο κλάδος των μέσων επικοινωνίας αναλαμβάνει περαιτέρω δέσμευση να παράσχει τα απαραίτητα εργαλεία για βελτίωση του επιπέδου γραμματισμού στα μέσα επικοινωνίας (παιδείας για τα Μέσα) με:

                           1)

                           συστηματική διάδοση γνώσεων μέσα από εκστρατείες ενημέρωσης σχετικά με τον τρόπο παραγωγής, επιμέλειας και διανομής πληροφοριών και δημιουργικού περιεχομένου στον ψηφιακό κόσμο, συμπεριλαμβανομένου του τρόπου λειτουργίας των μηχανών αναζήτησης εργασίας και της βέλτιστης χρήσης τους·

                           2)

                           παροχή στους πολίτες σαφών και εύχρηστων πληροφοριών με τη διοργάνωση εκστρατειών ευαισθητοποίησης, σχετικά με τις χρησιμοποιούμενες τεχνικές εμπορικής επικοινωνίας, ιδίως σχετικά με την τοποθέτηση προϊόντων, την επιγραμμική διαφήμιση, καθώς και με μέσα για τον καλύτερο προσδιορισμό των ορίων μεταξύ μάρκετινγκ και περιεχομένου·

                           3)

                           παροχή στους πολίτες πληροφοριών, μέσα από τη δημιουργία υλικού ενημέρωσης με στόχο κυρίως τους νέους, για το πώς τα προσωπικά τους δεδομένα θα υποβάλλονται σε επεξεργασία στο πλαίσιο εξατομικευμένων προσφορών, κυρίως της διαδραστικής διαφήμισης, με πλήρη τήρηση των ισχυουσών νομικών διατάξεων·

                           4)

                           ενεργό ενημέρωση των πολιτών με διοργάνωση ενημερωτικών ημερίδων, για το πώς λειτουργεί η δημιουργική οικονομία, συμπεριλαμβανομένου του σχετικού ρόλου των δικαιωμάτων πνευματικής ιδιοκτησίας.

               ΙΙΙ.

               Η παρούσα σύσταση απευθύνεται στα κράτη μέλη.

      Βρυξέλλες, 20 Αυγούστου 2009.

            Για την Επιτροπή

         Viviane REDING

            Μέλος της Επιτροπής

      (1)  ΕΕ C 325 της 24.12.2002, σ. 1.

      (2)  COM(2007) 833 τελικό.

      (3)  2008/2129(INI) της 24ης Νοεμβρίου 2008.

      (4)  2008/C 140/08.

      (5)  CdR 94/2008.

      (6)  http://www.europarl.europa.eu/sides/getDoc.do?type=REPORT&reference=A6-2005-0278&language=EN

      (7)  ΕΕ L 327 της 24.11.2006, σ. 12.

      (8)  ΕΕ L 332 της 18.12.2007, σ. 27.

      (9)  COM (2007) 228 τελικό, της 2ας Μαΐου 2007.

      (10)  AVMS, βλ. οδηγία 2007/65/ΕΚ.

      (11)  Απόφαση αριθ. 1718/2006/ΕΚ.


title: 2004/913/ΕΚ: Σύσταση της Επιτροπής, της 14ης Δεκεμβρίου 2004, για την προώθηση κατάλληλου καθεστώτος αποδοχών των διοικητικών στελεχών των εισηγμένων εταιρειών (Κείμενο που παρουσιάζει ενδιαφέρον για τον ΕΟΧ)Κείμενο που παρουσιάζει ενδιαφέρον για τον ΕΟΧ

text:
               29.12.2004

               EL

               Επίσημη Εφημερίδα της Ευρωπαϊκής Ένωσης

               L 385/55

      ΣΫΣΤΑΣΗ ΤΗΣ ΕΠΙΤΡΟΠΉΣ

   της 14ης Δεκεμβρίου 2004
   για την προώθηση κατάλληλου καθεστώτος αποδοχών των διοικητικών στελεχών των εισηγμένων εταιρειών (Κείμενο που παρουσιάζει ενδιαφέρον για τον ΕΟΧ)
   (Κείμενο που παρουσιάζει ενδιαφέρον για τον ΕΟΧ)
   (2004/913/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 211 δεύτερη περίπτωση,
   Εκτιμώντας τα ακόλουθα:

               (1)

               Τον Μάιο του 2003, η Επιτροπή εξέδωσε την ανακοίνωση «Εκσυγχρονισμός του εταιρικού δικαίου και ενίσχυση της εταιρικής διακυβέρνησης στην Ευρωπαϊκή Ένωση — Ένα πρόγραμμα για την επίτευξη προόδου» (1). Μεταξύ των προτάσεων για την ενίσχυση των δικαιωμάτων των μετόχων και τον εκσυγχρονισμό των διοικητικών συμβουλίων, προβλέπεται και μια πρωτοβουλία για την ενθάρρυνση της εφαρμογής κατάλληλου κανονιστικού πλαισίου για τις αποδοχές των διοικητικών στελεχών στα κράτη μέλη.

               (2)

               Η μορφή, η διάρθρωση και το ύψος των αποδοχών των διοικητικών στελεχών είναι ζητήματα που εμπίπτουν στις αρμοδιότητες των εταιρειών και των μετόχων τους. Τούτο θα πρέπει να διευκολύνει την πρόσληψη και διατήρηση διοικητικών στελεχών που διαθέτουν προσόντα που απαιτούνται για τη λειτουργία μιας εταιρείας. Ωστόσο, οι αποδοχές είναι ένας από τους κυριότερους τομείς όπου τα διοικητικά στελέχη είναι δυνατό να έχουν συγκρουόμενα συμφέροντα και όπου θα πρέπει να λαμβάνονται δεόντως υπόψη τα συμφέροντα των μετόχων. Τα συστήματα αποδοχών θα πρέπει, λοιπόν, να υπόκεινται στους ενδεδειγμένους ελέγχους διακυβέρνησης, με βάση επαρκή δικαιώματα πληροφόρησης. Ως προς αυτό, είναι σημαντικός ο πλήρης σεβασμός της πολυμορφίας των εταιρικών συστημάτων διακυβέρνησης εντός της Κοινότητας, τα οποία αντανακλούν τις διαφορετικές απόψεις των κρατών μελών σχετικά με το ρόλο των εταιρειών και των οργάνων που είναι αρμόδια για τη χάραξη της πολιτικής για τις αποδοχές των διοικητικών στελεχών, καθώς και για τον καθορισμό των αποδοχών των επιμέρους στελεχών.

               (3)

               Η κοινολόγηση επακριβών και επίκαιρων πληροφοριών από τους εκδότες κινητών αξιών δημιουργεί βιώσιμη εμπιστοσύνη στους επενδυτές και αποτελεί σημαντικό εργαλείο για την προώθηση της ορθολογικής εταιρικής διακυβέρνησης σε ολόκληρη την Κοινότητα. Προς τούτο, είναι σημαντικό, οι εισηγμένες εταιρείες να φροντίζουν για την ενδεδειγμένη διαφάνεια έναντι των επενδυτών, για να μπορούν αυτοί να διατυπώνουν τις απόψεις τους.

               (4)

               Κατά την εφαρμογή της παρούσας σύστασης, τα κράτη μέλη θα πρέπει να εξετάζουν τις ιδιαιτερότητες των οργανισμών συλλογικών επενδύσεων εταιρικού τύπου και να προλαμβάνουν την μη αναγκαία άνιση αντιμετώπιση των διαφόρων οργανισμών συλλογικών επενδύσεων. Όσον αφορά τους οργανισμούς συλλογικών επενδύσεων κατά τον ορισμό της οδηγίας 85/611/ΕΟΚ του Συμβουλίου, της 20ής Δεκεμβρίου 1985, για το συντονισμό των νομοθετικών, κανονιστικών και διοικητικών διατάξεων σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ) (2) η εν λόγω οδηγία προβλέπει ήδη ορισμένους συγκεκριμένους μηχανισμούς διακυβέρνησης. Ωστόσο, για την πρόληψη της μη αναγκαίας άνισης αντιμετώπισης των οργανισμών συλλογικών επενδύσεων εταιρικού τύπου που δεν εμπίπτουν στην κοινοτική εναρμόνιση, τα κράτη μέλη θα πρέπει να λαμβάνουν υπόψη το αν και κατά πόσον αυτοί οι μη εναρμονισμένοι οργανισμοί συλλογικών επενδύσεων υπάγονται σε ισοδύναμους μηχανισμούς διακυβέρνησης.

               (5)

               Θα πρέπει να παρέχεται στους μετόχους σαφής και κατανοητή επισκόπηση της πολιτικής της εταιρείας ως προς τις αποδοχές. Με τα σχετικά στοιχεία οι μέτοχοι θα είναι σε θέση να εκτιμούν την αντιμετώπιση των αποδοχών από την εταιρεία, ενώ θα ενισχύεται έτσι και η λογοδοσία της εταιρείας προς τους μετόχους. Τα ως άνω στοιχεία θα πρέπει να αναφέρονται στις αντιμισθίες, χωρίς ωστόσο αυτό να οδηγεί τις εταιρείες στην κοινολόγηση ευαίσθητων επαγγελματικών πληροφοριών οι οποίες θα μπορούσαν να ζημιώσουν τη στρατηγική θέση της εταιρείας.

               (6)

               Επαρκής διαφάνεια θα πρέπει να εξασφαλίζεται και ως προς την πολιτική για τις συμβάσεις των διοικητικών στελεχών. Τούτο θα πρέπει να αφορά και την κοινολόγηση πληροφοριών για ζητήματα, όπως οι περίοδοι προειδοποίησης και οι αποζημιώσεις παύσης, τα οποία επηρεάζουν άμεσα τις αποδοχές των διοικητικών στελεχών.

               (7)

               Για να παρέχονται στους μετόχους αποτελεσματικά μέσα έκφρασης των απόψεών τους και η δυνατότητα να συζητούν για την πολιτική αποδοχών βάσει κοινολογούμενων περιεκτικών στοιχείων, χωρίς να χρειάζεται να κινούν τη διαδικασία έκδοσης ψηφισμάτων, η πολιτική για τις αποδοχές θα πρέπει να αποτελεί ρητά σημείο της ημερήσιας διάταξης της ετήσιας γενικής συνέλευσης.

               (8)

               Για την ενίσχυση της λογοδοσίας, η πολιτική για τις αποδοχές θα πρέπει να υποβάλλεται προς ψήφιση στην ετήσια γενική συνέλευση. Η ψηφοφορία στη συνέλευση αυτή θα μπορεί να έχει συμβουλευτικό χαρακτήρα, έτσι ώστε να μην αλλοιώνονται τα δικαιώματα των οργάνων που είναι αρμόδια για τις αποδοχές των διοικητικών στελεχών. Μια συμβουλευτική ψηφοφορία δεν θα γεννούσε υποχρέωση ούτε για τροποποίηση των συμβατικών δικαιωμάτων των διοικητικών στελεχών ούτε για τροποποίηση της πολιτικής για τις αποδοχές.

               (9)

               Ακόμη, οι μέτοχοι θα πρέπει να λαμβάνουν και τις πληροφορίες βάσει των οποίων θα μπορούν να ζητούν εξηγήσεις από μεμονωμένα διοικητικά στελέχη για τις αποδοχές που λαμβάνουν ή έχουν λάβει. Ως εκ τούτου, η κοινολόγηση των αποδοχών μεμονωμένων διοικητικών στελεχών, τόσο εκτελεστικών όσο και μη εκτελεστικών ή εποπτικών, κατά την προηγηθείσα χρήση είναι σημαντική για να μπορούν οι μέτοχοι να αξιολογούν τις αποδοχές αυτές υπό το πρίσμα των συνολικών επιδόσεων της εταιρείας.

               (10)

               Μεταβλητά συστήματα αποδοχών, βάσει των οποίων τα διοικητικά στελέχη αμείβονται με μετοχές, δικαιώματα προαίρεσης ή άλλα δικαιώματα αγοράς μετοχών, ή βάσει των τιμών των μετοχών, καθώς και κάθε ουσιώδης μεταβολή στα συστήματα αυτά θα πρέπει να υπόκεινται στην εκ των προτέρων έγκριση της ετήσιας γενικής συνέλευσης. Η έγκριση αυτή θα πρέπει να αναφέρεται στο σύστημα αποδοχών και στους κανόνες που εφαρμόζονται για τον προσδιορισμό των μεμονωμένων αποδοχών στο πλαίσιο του εκάστοτε συστήματος, αλλά όχι και στις συγκεκριμένες αποδοχές διοικητικών στελεχών.

               (11)

               Λόγω της σπουδαιότητας που αποδίδεται στο ζήτημα των αποδοχών των διοικητικών στελεχών, ενδείκνυται να παρακολουθείται η εφαρμογή της παρούσας σύστασης, σε περίπτωση δε ανεπαρκούς εφαρμογής να εξετάζεται η λήψη περαιτέρω μέτρων,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Τμήμα Ι
   Πεδίο εφαρμογής και ορισμοί
   1.   Πεδίο εφαρμογής

               1.1.

               Τα κράτη μέλη θα πρέπει να λαμβάνουν όλα τα κατάλληλα μέτρα ώστε οι εισηγμένες εταιρείες που έχουν την εταιρική τους έδρα στην επικράτειά τους να λαμβάνουν υπόψη την παρούσα σύσταση. Ωστόσο, θα πρέπει να εξετάζουν δεόντως τις ιδιαιτερότητες των οργανισμών συλλογικών επενδύσεων εταιρικού τύπου κατά τον ορισμό της οδηγίας 85/611/ΕΟΚ. Ακόμη, τα κράτη μέλη θα πρέπει να εξετάζουν και τις ιδιαιτερότητες των οργανισμών συλλογικών επενδύσεων εταιρικού τύπου οι οποίοι δεν εμπίπτουν στις ως άνω οδηγίες και απλώς επιδιώκουν την επένδυση χρημάτων που προέρχονται από επενδυτές σε ένα διαφοροποιημένο φάσμα περιουσιακών στοιχείων, και οι οποίοι δεν επιδιώκουν την απόκτηση του νομικού ή διαχειριστικού ελέγχου κανενός από τους εκδότες των υποκείμενων επενδύσεων.

               1.2.

               Επίσης, τα κράτη μέλη θα πρέπει να λαμβάνουν όλα τα κατάλληλα μέτρα ώστε οι εισηγμένες εταιρείες που δεν έχουν την εταιρική τους έδρα στην επικράτεια κράτους μέλους αλλά είναι πρωτίστως εισηγμένες σε εποπτευόμενη αγορά κράτους μέλους, να λαμβάνουν υπόψη τις διατάξεις της παρούσας σύστασης.

               1.3.

               Τα κράτη μέλη θα πρέπει να φροντίζουν ώστε η παρούσα σύσταση να εφαρμόζεται και για τις αποδοχές των διευθυνόντων συμβούλων στις περιπτώσεις όπου αυτοί δεν είναι μέλη του διοικητικού, διαχειριστικού ή εποπτικού οργάνου εισηγμένης εταιρείας.

         2.   Ορισμοί για τους σκοπούς της παρούσας σύστασης

               2.1.

               Ως «διοικητικό στέλεχος» νοείται οποιοδήποτε μέλος του διοικητικού, διευθυντικού ή εποπτικού οργάνου εισηγμένης εταιρείας.

               2.2.

               Ως «εισηγμένη εταιρεία» νοείται εταιρεία της οποίας οι κινητές αξίες είναι δεκτές προς διαπραγμάτευση σε εποπτευόμενη (ρυθμιζόμενη) αγορά κατά την έννοια της οδηγίας 2004/39/ΕΟΚ, σε ένα ή περισσότερα κράτη μέλη.

         Τμήμα II
   Πολιτική αποδοχών
   3.   Κοινολόγηση της πολιτικής αποδοχών για τα διοικητικά στελέχη

               3.1.

               Κάθε εισηγμένη εταιρεία θα πρέπει να εκδίδει δήλωση για την πολιτική της ως προς τις αποδοχές («η δήλωση αποδοχών»). Η δήλωση αυτή θα πρέπει να αποτελεί μέρος αυτοτελούς έκθεσης για τις αποδοχές ή/και να συμπεριλαμβάνεται στους ετήσιους λογαριασμούς και στην ετήσια έκθεση, ή στις παρατηρήσεις που συνοδεύουν τους ετήσιους λογαριασμούς της εταιρείας. Η δήλωση αποδοχών θα πρέπει να εντάσσεται και στο δικτυακό τόπο της εισηγμένης εταιρείας.

               3.2.

               Η δήλωση αποδοχών θα πρέπει να εστιάζεται κυρίως στην πολιτική της εταιρείας για τις αποδοχές των διοικητικών στελεχών κατά την επόμενη χρήση και, εφόσον ενδείκνυται, για τις μεταγενέστερες. Ακόμη, θα πρέπει να περιλαμβάνει επισκόπηση του τρόπου με τον οποίο εφαρμόσθηκε η πολιτική αποδοχών κατά την προηγηθείσα χρήση. Ιδιαίτερη έμφαση θα πρέπει να δίδεται σε τυχόν σημαντικές μεταβολές της πολιτικής αποδοχών της εταιρείας σε σύγκριση με την προηγηθείσα χρήση.

               3.3.

               Στη δήλωση αποδοχών θα πρέπει να περιλαμβάνονται τουλάχιστον τα ακόλουθα στοιχεία:

                           α)

                           επεξήγηση της σχετικής σπουδαιότητας των μεταβλητών και των σταθερών συνιστωσών των αποδοχών των διοικητικών στελεχών·

                           β)

                           επαρκής ενημέρωση για τα κριτήρια απόδοσης στα οποία βασίζονται τυχόν δικαιώματα προαίρεσης για την αγορά μετοχών, διάθεση μετοχών ή μεταβλητές συνιστώσες των αποδοχών·

                           γ)

                           επαρκής ενημέρωση για τη σύνδεση των αποδοχών με την απόδοση·

                           δ)

                           οι κυριότερες παράμετροι και το σκεπτικό τυχόν συστήματος ετήσιων πρόσθετων αποδοχών (bonus) και άλλων, μη χρηματικών, οφελών·

                           ε)

                           περιγραφή των κυριότερων χαρακτηριστικών των συστημάτων επικουρικής σύνταξης ή πρόωρης συνταξιοδότησης για τα διοικητικά στελέχη.

                     Η κοινολόγηση των ως άνω στοιχείων μέσω της δήλωσης αποδοχών θα πρέπει, ωστόσο, να μην οδηγεί σε αποκάλυψη ευαίσθητων επαγγελματικών δεδομένων.

               3.4.

               Η δήλωση αποδοχών θα πρέπει επίσης να συνοψίζει και να επεξηγεί την πολιτική της εισηγμένης εταιρείας σε ό,τι αφορά τους όρους των συμβάσεων των εκτελεστικών διοικητικών στελεχών. Έτσι, θα πρέπει να περιέχει, μεταξύ άλλων, στοιχεία για τη διάρκεια των συμβάσεων αυτών, την προβλεπόμενη διορία προειδοποίησης και λεπτομέρειες για τους όρους των καταβλητέων ποσών σε περίπτωση καταγγελίας, καθώς και κάθε άλλης πληρωμής που συνδέεται με την πρόωρη λήξη των ως άνω συμβολαίων.

               3.5.

               Ακόμη, θα πρέπει να κοινολογείται και η διαδικασία προπαρασκευής και λήψης των αποφάσεων για τη χάραξη της πολιτικής της εισηγμένης εταιρείας ως προς τις αποδοχές των διοικητικών στελεχών. Έτσι, πρέπει να δίδονται στοιχεία, εφόσον συντρέχει περίπτωση, για τα καθήκοντα και τη σύνθεση της επιτροπής αποδοχών, τους εξωτερικούς συμβούλους που συμμετέχουν στη χάραξη της πολιτικής αποδοχών και το ρόλο της ετήσιας γενικής συνέλευσης των μετόχων.

         4.   Η ψήφος των μετόχων

               4.1.

               Με την επιφύλαξη του ρόλου και της οργάνωσης των οργάνων που είναι αρμόδια για τον καθορισμό των αποδοχών των διοικητικών στελεχών, η πολιτική αποδοχών καθώς και κάθε μεταβολή της πολιτικής αυτής θα πρέπει να αποτελούν ρητά θέματα της ημερήσιας διάταξης της ετήσιας γενικής συνέλευσης.

               4.2.

               Με την επιφύλαξη του ρόλου και της οργάνωσης των οργάνων που είναι αρμόδια για τον καθορισμό των αποδοχών των διοικητικών στελεχών, η δήλωση αποδοχών θα πρέπει να υποβάλλεται προς ψήφιση στην ετήσια γενική συνέλευση των μετόχων. Η ψήφος των μετόχων θα μπορούσε να έχει συμβουλευτικό χαρακτήρα.
               Τα κράτη μέλη μπορούν, ωστόσο, να προβλέπουν ότι η ψηφοφορία θα οργανώνεται μόνο εάν το ζητούν μέτοχοι που αντιπροσωπεύουν τουλάχιστον το 25 % του συνολικού αριθμού των δικαιωμάτων ψήφων που διαθέτουν οι μέτοχοι που είναι παρόντες ή αντιπροσωπεύονται στην ετήσια γενική συνέλευση. Αυτό, ωστόσο δεν θίγει το δικαίωμα των μετόχων να καταθέτουν ψήφισμα σύμφωνα με τους εθνικούς κανόνες.

               4.3.

               Η εισηγμένη εταιρεία θα πρέπει να γνωστοποιεί στους μετόχους που έχουν δικαίωμα συμμετοχής στη γενική συνέλευση την πρόθεση κατάθεσης ψηφίσματος για την έγκριση της δήλωσης αποδοχών κατά την ετήσια γενική συνέλευση.

         Τμήμα III
   Αποδοχές μεμονωμένων διοικητικών στελεχών
   5.   Κοινολόγηση των αποδοχών μεμονωμένων διοικητικών στελεχών

               5.1.

               Οι συνολικές αποδοχές και τα λοιπά οφέλη που χορηγούνται στα μεμονωμένα διοικητικά στελέχη κατά τη χρήση αναφοράς θα πρέπει να κοινολογούνται λεπτομερώς μέσω των ετήσιων λογαριασμών ή των παρατηρήσεων των ετήσιων λογαριασμών, ή, εφόσον συντρέχει περίπτωση, μέσω της δήλωσης αποδοχών.

               5.2.

               Οι ετήσιοι λογαριασμοί και οι παρατηρήσεις των ετήσιων λογαριασμών, ή, εφόσον συντρέχει περίπτωση, η δήλωση αποδοχών θα πρέπει να εμφαίνουν τουλάχιστον τα στοιχεία που απαριθμούνται στα σημεία 5.3 έως 5.6, και για κάθε πρόσωπο που έχει υπηρετήσει ως διοικητικό στέλεχος της εισηγμένης εταιρείας κατά τη χρήση αναφοράς και για οποιαδήποτε χρονική στιγμή της χρήσης αυτής.

               5.3.

               Σχετικά με τις αποδοχές ή/και τις απολαβές, θα πρέπει να εμφαίνονται τα ακόλουθα στοιχεία:

                           α)

                           το συνολικό ύψος των καταβεβλημένων ή των προς καταβολή αποδοχών διοικητικού στελέχους για τις υπηρεσίες που παρέσχε κατά τη χρήση αναφοράς, συμπεριλαμβανόμενων, εφόσον συντρέχει περίπτωση, των εξόδων παράστασης που έχουν καθορισθεί από την ετήσια γενική συνέλευση των μετόχων·

                           β)

                           οι αποδοχές και τα οφέλη που προήλθαν από οποιαδήποτε εταιρεία που ανήκει στον ίδιο όμιλο·

                           γ)

                           οι αποδοχές που έχουν καταβληθεί με τη μορφή μεριδίων στα κέρδη ή/και πρόσθετων πληρωμών (bonus), μαζί με τους λόγους χορήγησης αυτών των μεριδίων και πληρωμών·

                           δ)

                           εφόσον επιτρέπεται από το νόμο, κάθε σημαντική πρόσθετη παροχή προς τα διοικητικά στελέχη για ειδικές υπηρεσίες που εξέρχονται του πεδίου των συνήθων καθηκόντων τους·

                           ε)

                           η αντιμισθία που έχει καταβληθεί ή πρέπει να καταβληθεί σε κάθε πρώην διοικητικό στέλεχος σε περίπτωση τερματισμού των δραστηριοτήτων του κατά τη διάρκεια της χρήσης αναφοράς·

                           στ)

                           η συνολική εκτιμώμενη αξία των μη χρηματικών οφελών που εξομοιώνονται με αποδοχές, πέραν εκείνων που καλύπτονται από τα στοιχεία α) έως ε).

               5.4.

               Σχετικά με τις μετοχές ή/και τα δικαιώματα προαίρεσης για την αγορά μετοχών, καθώς και τα λοιπά συστήματα κινήτρων που συνδέονται με μετοχές, θα πρέπει να εμφαίνονται τα ακόλουθα στοιχεία:

                           α)

                           ο αριθμός των δικαιωμάτων προαίρεσης που χορηγήθηκαν από την εταιρεία κατά τη χρήση αναφοράς και οι όροι άσκησής τους·

                           β)

                           ο αριθμός των δικαιωμάτων προαίρεσης που ασκήθηκαν κατά τη χρήση αναφοράς και, για καθένα από αυτά, ο αριθμός και η τιμή αγοράς των αντίστοιχων μετοχών, ή η αξία της συμμετοχής στο σύστημα κινήτρων στο τέλος της χρήσης·

                           γ)

                           ο αριθμός των δικαιωμάτων προαίρεσης που δεν είχαν ασκηθεί μέχρι τη λήξη της χρήσης αναφοράς, η τιμή αγοράς των αντίστοιχων μετοχών, η προθεσμία και οι κυριότεροι όροι άσκησης των δικαιωμάτων αυτών·

                           δ)

                           οποιαδήποτε μεταβολή στους όρους άσκησης των δικαιωμάτων προαίρεσης που επήλθε κατά τη χρήση αναφοράς.

               5.5.

               Σχετικά με τα συστήματα επικουρικής σύνταξης, θα πρέπει να εμφαίνονται τα ακόλουθα στοιχεία:

                           α)

                           οσάκις το συνταξιοδοτικό σύστημα προβλέπει συγκεκριμένες παροχές, οι μεταβολές στα αντίστοιχα δεδουλευμένα οφέλη του διοικητικού στελέχους κατά τη χρήση αναφοράς·

                           β)

                           οσάκις το συνταξιοδοτικό σύστημα προβλέπει συγκεκριμένη εισφορά, λεπτομερή στοιχεία για τις εισφορές που κατεβλήθησαν ή πρέπει να καταβληθούν από την εισηγμένη εταιρεία υπέρ του εκάστοτε διοικητικού στελέχους κατά τη χρήση αναφοράς.

               5.6.

               Εφόσον επιτρέπεται από την εθνική νομοθεσία ή από το καταστατικό της εισηγμένης εταιρείας, θα πρέπει να εμφαίνονται τα ποσά τα οποία η εταιρεία ή οποιαδήποτε θυγατρική ή άλλη εταιρεία αναφερόμενη στους ετήσιους λογαριασμούς έχει καταβάλει υπό μορφή προκαταβολών και εγγυήσεων προς κάθε πρόσωπο που έχει υπηρετήσει ως διοικητικό στέλεχος οποτεδήποτε κατά τη χρήση αναφοράς, συμπεριλαμβανόμενων των ληξιπρόθεσμων οφειλών και των αντίστοιχων τόκων.

         Τμήμα IV
   Αποδοχές βάσει μετοχών
   6.   Έγκριση των μετόχων

               6.1.

               Τα συστήματα βάσει των οποίων τα διοικητικά στελέχη αμείβονται με μετοχές, δικαιώματα προαίρεσης ή άλλα δικαιώματα αγοράς μετοχών, ή αμείβονται βάσει των διακυμάνσεων των τιμών μετοχών θα πρέπει να εγκρίνονται εκ των προτέρων από τους μετόχους μέσω ψηφίσματος κατά την ετήσια γενική συνέλευση. Η έγκριση αυτή θα πρέπει να αναφέρεται στο ίδιο το σύστημα, και όχι στη χορήγηση των ως άνω οφελών στο πλαίσιο του συστήματος προς τα διοικητικά στελέχη.

               6.2.

               Κατά την ετήσια γενική συνέλευση θα πρέπει να εγκρίνονται:

                           α)

                           η χορήγηση οφελών συνδεόμενων με μετοχές, συμπεριλαμβανόμενων των δικαιωμάτων προαίρεσης αγοράς, προς τα διοικητικά στελέχη·

                           β)

                           ο προσδιορισμός του μέγιστου αριθμού τους και οι κυριότεροι όροι χορήγησής τους·

                           γ)

                           η διορία για την άσκηση των δικαιωμάτων προαίρεσης·

                           δ)

                           οι όροι για οποιαδήποτε μεταγενέστερη μεταβολή στην τιμή αγοράς των μετοχών που αποκτώνται με δικαιώματα προαίρεσης, εφόσον η μεταβολή ενδείκνυται και επιτρέπεται από το νόμο·

                           ε)

                           οποιοδήποτε άλλο μακροπρόθεσμο σύστημα κινήτρων στο οποίο μπορούν να ενταχθούν τα διοικητικά στελέχη και το οποίο δεν προσφέρεται με τους ίδιους όρους σε όλα τα μέλη του προσωπικού.

               6.3.

               Ακόμη, η ετήσια γενική συνέλευση θα πρέπει να θέτει την προθεσμία εντός της οποίας το όργανο που είναι αρμόδιο για τις αποδοχές των διοικητικών στελεχών μπορεί να χορηγήσει τα ως άνω οφέλη σε μεμονωμένα διοικητικά στελέχη.

               6.4.

               Οποιαδήποτε σημαντική μεταβολή στους όρους των ως άνω συστημάτων θα πρέπει επίσης να τυγχάνει της προέγκρισης των μετόχων μέσω ψηφίσματος κατά την ετήσια γενική συνέλευση. Στις περιπτώσεις αυτές, οι μέτοχοι θα πρέπει να ενημερώνονται σχετικά με το πλήρες περιεχόμενο των προτεινόμενων μεταβολών και να λαμβάνουν εξηγήσεις για τις συνέπειές τους.

               6.5.

               Εφόσον επιτρέπεται από την εθνική νομοθεσία ή από το καταστατικό της εισηγμένης εταιρείας, οποιαδήποτε εκπτωτική συμφωνία προαίρεσης βάσει της οποίας χορηγούνται δικαιώματα αγοράς μετοχών σε τιμή χαμηλότερη της αγοραίας κατά την ημερομηνία προσδιορισμού της τιμής άσκησης του δικαιώματος προαίρεσης, ή του μέσου όρου των αγοραίων τιμών κατά ορισμένες ημέρες πριν από την ως άνω ημερομηνία, θα πρέπει να τυγχάνουν της έγκρισης των μετόχων.

               6.6.

               Τα σημεία 6.1 έως 6.4 δεν θα πρέπει να ισχύουν για τα συστήματα στα οποία προσφέρεται συμμετοχή στο σύστημα με παρόμοιους όρους σε μέλη του προσωπικού της εισηγμένης εταιρείας ή οποιασδήποτε θυγατρικής της οποίας το προσωπικό μπορεί να συμμετάσχει στο σύστημα, και εφόσον οι όροι αυτοί έχουν εγκριθεί από την ετήσια γενική συνέλευση.

         Τμήμα V
   Ενημέρωση και τελικές διατάξεις
   7.   Ενημέρωση

               7.1.

               Πριν από τη σύγκληση της ετήσιας γενικής συνέλευσης κατά την οποία πρόκειται να συζητηθεί σχέδιο ψηφίσματος κατατεθέν βάσει του σημείου 6.1 και σύμφωνα με την εθνική νομοθεσία ή/και το καταστατικό της εισηγμένης εταιρείας, θα πρέπει να διατίθεται στους μετόχους ενημερωτικό σημείωμα σχετικά με το ψήφισμα αυτό.
               Το σημείωμα αυτό θα πρέπει να περιέχει τουλάχιστον το πλήρες κείμενο των συστημάτων αμοιβής βάσει μετοχών ή περιγραφή των κυριότερων όρων τους, καθώς και τα ονοματεπώνυμα των συμμετεχόντων στα συστήματα αυτά. Ακόμη, το σημείωμα αυτό θα πρέπει αναφέρει τη σχέση των συστημάτων αυτών με τη συνολική πολιτική αποδοχών για τα διοικητικά στελέχη.
               Το σχέδιο ψηφίσματος θα πρέπει να αναφέρεται σαφώς είτε στο ίδιο το εκάστοτε σύστημα είτε στη σύνοψη των κυριότερων όρων του.

               7.2.

               Ακόμη, οι μέτοχοι θα πρέπει να ενημερώνονται και ως προς τον τρόπο με τον οποίο η εταιρεία προτίθεται να διαθέσει τις μετοχές που απαιτούνται για την κάλυψη των υποχρεώσεών της στο πλαίσιο των συστημάτων παροχής κινήτρων. Πιο συγκεκριμένα, θα πρέπει να αποσαφηνίζεται αν η εταιρεία προτίθεται να εξαγοράσει τις απαιτούμενες μετοχές στην ελεύθερη αγορά, αν τις διαθέτει ήδη στο χαρτοφυλάκιό της ή αν πρόκειται να εκδώσει νέες μετοχές.

               7.3.

               Η ως άνω ενημέρωση θα πρέπει να παρέχει και μια επισκόπηση του κόστους των συστημάτων για την εταιρεία εν όψει της εφαρμογής των.

               7.4.

               Η ως άνω ενημέρωση θα πρέπει να καταχωρείται και στο δικτυακό τόπο της εταιρείας.

         8.   Τελικές διατάξεις

               8.1.

               Τα κράτη μέλη καλούνται να λάβουν τα μέτρα που είναι αναγκαία για την προώθηση της εφαρμογής της παρούσας σύστασης έως τις 30 Ιουνίου 2006 και να κοινοποιούν στην Επιτροπή τα μέτρα που λαμβάνουν σύμφωνα με τη σύσταση αυτή, έτσι ώστε η Επιτροπή να μπορεί να παρακολουθεί εκ του σύνεγγυς την κατάσταση και να αξιολογεί ανάλογα την ανάγκη λήψης περαιτέρω μέτρων.

               8.2.

               Η παρούσα σύσταση απευθύνεται στα κράτη μέλη.

      Βρυξέλλες, 14 Δεκεμβρίου 2004.

            Για την Επιτροπή

         Charlie McCREEVY

            Μέλος της Επιτροπής

      (1)  COM(2003) 284 τελικό.

      (2)  ΕΕ L 375 της 31.12.1985, σ. 3· οδηγία όπως τροποποιήθηκε τελευταία από την οδηγία 2004/39/ΕΚ του Ευρωπαϊκού Κοινοβουλίου και του Συμβουλίου (ΕΕ L 145 της 30.4.2004, σ. 1).


title: 2014/761/ΕΕ: Σύσταση της Επιτροπής, της 29ης Οκτωβρίου 2014 , για την εφαρμογή των κανόνων της εσωτερικής αγοράς ενέργειας μεταξύ των κρατών μελών της ΕΕ και των συμβαλλόμενων μερών της Ενεργειακής Κοινότητας

text:
               31.10.2014

               EL

               Επίσημη Εφημερίδα της Ευρωπαϊκής Ένωσης

               L 311/82

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 29ης Οκτωβρίου 2014
   για την εφαρμογή των κανόνων της εσωτερικής αγοράς ενέργειας μεταξύ των κρατών μελών της ΕΕ και των συμβαλλόμενων μερών της Ενεργειακής Κοινότητας

      (2014/761/ΕΕ)

   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:

               (1)

               Η Ευρωπαϊκή Ένωση αποτελεί συμβαλλόμενο μέρος της Ενεργειακής Κοινότητας, η οποία έχει σκοπό τη δημιουργία ενός ενιαίου ρυθμιστικού χώρου για ενεργειακές αγορές στην Ευρώπη.

               (2)

               Τα συμβαλλόμενα μέρη (1) της Ενεργειακής Κοινότητας επιδιώκουν την ενσωμάτωση των ενεργειακών αγορών τους στην εσωτερική αγορά ενέργειας της ΕΕ, προσαρμόζοντας τη νομοθεσία της ΕΕ για την εσωτερική αγορά φυσικού αερίου και ηλεκτρικής ενέργειας και ενσωματώνοντάς τη στην εθνική τους νομοθεσία.

               (3)

               Οι βασικές αρχές της νομοθεσίας της ΕΕ για την εσωτερική αγορά φυσικού αερίου και ηλεκτρικής ενέργειας διατυπώνονται στην οδηγία 2009/72/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά ηλεκτρικής ενέργειας (2), στην οδηγία 2009/73/ΕΚ, του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά φυσικού αερίου (3), στον κανονισμό (ΕΚ) αριθ. 714/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενέργειας (4) και στον κανονισμό (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους όρους πρόσβασης στα δίκτυα μεταφοράς φυσικού αερίου (5) που ισχύουν στα κράτη μέλη από την 3η Μαρτίου 2011. Σημαντικοί κανόνες της νομοθεσίας της ΕΕ για την εσωτερική αγορά φυσικού αερίου και ηλεκτρικής ενέργειας παρατίθενται επίσης σε νομικώς δεσμευτικούς κώδικες και κατευθυντήριες γραμμές για το δίκτυο, που εκδόθηκαν βάσει της ανωτέρω νομοθεσίας και βρίσκονται εν μέρει στο στάδιο της εκπόνησης.

               (4)

               Τα συμβαλλόμενα μέρη της Ενεργειακής Κοινότητας υποχρεούνται να εφαρμόζουν τις προαναφερθείσες οδηγίες και κανονισμούς από την 1η Ιανουαρίου 2015 (6), και να εφαρμόζουν τα εκτελεστικά μέτρα από την ίδια ημερομηνία, εκτός ελαχίστων εξαιρέσεων. Οι κώδικες και οι κατευθυντήριες γραμμές για το δίκτυο έχουν επίσης σταδιακά ενσωματωθεί στην έννομη τάξη της Ενεργειακής Κοινότητας.

               (5)

               Περαιτέρω νομοθεσία της ΕΕ για την εσωτερική αγορά φυσικού αερίου και ηλεκτρικής ενέργειας προβλέπεται να τεθεί σε εφαρμογή από τα συμβαλλόμενα μέρη, ιδίως με την οδηγία 2005/89/ΕΚ του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, περί μέτρων διασφάλισης του εφοδιασμού με ηλεκτρισμό και περί επενδύσεων υποδομής (7), τον κανονισμό (ΕΕ) αριθ. 994/2010 του Ευρωπαϊκού Κοινοβουλίου και του Συμβουλίου, της 20ής Οκτωβρίου 2010, σχετικά με τα μέτρα κατοχύρωσης της ασφάλειας εφοδιασμού με αέριο και την κατάργηση της οδηγίας 2004/67/ΕΚ του Συμβουλίου (8) και τον κανονισμό (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου, της 17ης Απριλίου 2013, σχετικά με τις κατευθυντήριες γραμμές για τις διευρωπαϊκές ενεργειακές υποδομές, την κατάργηση της απόφασης 1364/2006/ΕΚ και την τροποποίηση των κανονισμών (ΕΚ) αριθ. 713/2009, (ΕΚ) αριθ. 714/2009 και (ΕΚ) αριθ. 715/2009 (9).

               (6)

               Η γεωγραφική εφαρμογή της νομοθεσίας της ΕΕ για την εσωτερική αγορά φυσικού αερίου και ηλεκτρικής ενέργειας περιλαμβάνει το σύνολο της επικράτειας της ΕΕ.

               (7)

               Η Ενεργειακή Κοινότητα ενέκρινε, στις 23 Σεπτεμβρίου 2014, ερμηνεία του Υπουργικού Συμβουλίου δυνάμει του άρθρου 94 της Συνθήκης για την Ενεργειακή Κοινότητα ώστε να διαχειρίζεται, με τις νομικές πράξεις της Ενεργειακής Κοινότητας που ενσωματώνουν τη νομοθεσία της Ευρωπαϊκής Ένωσης, τις ενεργειακές ροές, τις εισαγωγές και τις εξαγωγές, καθώς και τις εμπορικές συναλλαγές και τις συναλλαγές εξισορρόπησης, τις δυναμικότητες του δικτύου και των γραμμών διασύνδεσης μεταξύ των συμβαλλόμενων μερών και των κρατών μελών της ΕΕ με τον ίδιο τρόπο όπως οι αντίστοιχες ροές, οι εισαγωγές, οι εξαγωγές, οι συναλλαγές, οι δυναμικότητες και οι υποδομές μεταξύ των συμβαλλόμενων μερών, σύμφωνα με το δίκαιο για την Ενεργειακή Κοινότητα.

               (8)

               Η ομοιόμορφη διαχείριση των διασυνοριακών ροών, των διασυνοριακών συναλλαγών και των διασυνοριακών υποδομών (διασυνδέσεις) μεταξύ όλων των μερών της Συνθήκης για την Ενεργειακή Κοινότητα αποτελεί σημαντικό στοιχείο του ενιαίου ρυθμιστικού χώρου για την εμπορία φυσικού αερίου και ηλεκτρικής ενέργειας και αποτελεί απαραίτητο στοιχείο για την επίτευξη των στόχων της Ενεργειακής Κοινότητας. Επιπλέον, η συνεργασία μεταξύ του Ρυθμιστικού Συμβουλίου της Ενεργειακής Κοινότητας και του Οργανισμού Συνεργασίας των Ρυθμιστικών Αρχών Ενέργειας, όσον αφορά τις αποφάσεις του, είναι αναγκαία για να διευκολυνθεί η ένταξη των συμβαλλόμενων μερών στην εσωτερική αγορά ενέργειας της ΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη, συμπεριλαμβανομένων των ρυθμιστικών αρχών τις οποίες οφείλουν να ορίσουν στο πλαίσιο της νομοθεσίας για την εσωτερική αγορά φυσικού αερίου και ηλεκτρικής ενέργειας, ο Οργανισμός Συνεργασίας των Ρυθμιστικών Αρχών Ενέργειας και οι οικονομικοί φορείς καλούνται να συνεργαστούν με τις εθνικές αρχές και τους οικονομικούς φορείς των συμβαλλόμενων μερών της Ενεργειακής Κοινότητας κατά την εφαρμογή της νομοθεσίας της ΕΕ για την εσωτερική αγορά φυσικού αερίου και ηλεκτρικής ενέργειας μεταξύ των συμβαλλόμενων μερών και των κρατών μελών της ΕΕ.

               2.

               Τα κράτη μέλη, συμπεριλαμβανομένων των ρυθμιστικών αρχών τις οποίες οφείλουν να ορίσουν στο πλαίσιο της νομοθεσίας για την εσωτερική αγορά φυσικού αερίου και ηλεκτρικής ενέργειας, ο Οργανισμός Συνεργασίας των Ρυθμιστικών Αρχών Ενέργειας και οι οικονομικοί φορείς καλούνται, κατά την εφαρμογή της νομοθεσίας της ΕΕ για την εσωτερική αγορά φυσικού αερίου και ηλεκτρικής ενέργειας, να εφαρμόζουν κάθε αναφορά:

                           α)

                           στις ενεργειακές ροές, εισαγωγές και εξαγωγές, καθώς και στις εμπορικές συναλλαγές και στις συναλλαγές εξισορρόπησης·

                           β)

                           στη δυναμικότητα του δικτύου·

                           γ)

                           στις υφιστάμενες ή νέες υποδομές φυσικού αερίου και ηλεκτρικής ενέργειας

                     κατά τη διέλευση συνόρων, ζωνών, περιοχών ελέγχου εισόδου-εξόδου μεταξύ κρατών μελών στις ροές, τις εισαγωγές, τις εξαγωγές, τις συναλλαγές, τις δυναμικότητες και την υποδομή κατά τη διέλευση συνόρων μεταξύ των συμβαλλόμενων μερών και των κρατών μελών της ΕΕ.

               3.

               Οι αναφορές, εντός της νομοθεσίας της ΕΕ για την εσωτερική αγορά φυσικού αερίου και ηλεκτρικής ενέργειας, στη συνεργασία και στις κοινές δραστηριότητες μεταξύ εθνικών οργάνων, αρχών και οικονομικών φορέων θα πρέπει να θεωρείται ότι περιλαμβάνουν τη συνεργασία και τις κοινές δραστηριότητες μεταξύ εθνικών οργάνων, αρχών και οικονομικών φορέων των κρατών μελών και των συμβαλλόμενων μερών.

               4.

               Στις περιπτώσεις στις οποίες η νομοθεσία της ΕΕ για την εσωτερική αγορά φυσικού αερίου και ηλεκτρικής ενέργειας αναφέρεται στις «επιπτώσεις» σε ένα ή περισσότερα κράτη μέλη, η εν λόγω αναφορά πρέπει να νοείται επίσης ως επίπτωση στα συμβαλλόμενα μέρη ή σε συμβαλλόμενο μέρος και σε κράτος μέλος.

               5.

               Ο Οργανισμός για τη Συνεργασία των Ρυθμιστικών Αρχών Ενέργειας, σε περίπτωση που έχει αρμοδιότητα λήψης αποφάσεων δυνάμει της νομοθεσίας της ΕΕ για την εσωτερική ενεργειακή αγορά φυσικού αερίου και ηλεκτρικής ενέργειας, καλείται να συνεργάζεται με το Ρυθμιστικό Συμβούλιο της Ενεργειακής Κοινότητας, στις περιπτώσεις που το Συμβούλιο είναι αρμόδιο δυνάμει του κεκτημένου της Ενεργειακής Κοινότητας, με σκοπό να καθίσταται δυνατή η θέσπιση συνεκτικών πράξεων από αμφότερους τους οργανισμούς.

               6.

               Η παρούσα σύσταση απευθύνεται στα κράτη μέλη, στον Οργανισμό για τη Συνεργασία των Ρυθμιστικών Αρχών Ενέργειας και στους οικονομικούς φορείς, καθώς και στο Ρυθμιστικό Συμβούλιο της Ενεργειακής Κοινότητας.

      Βρυξέλλες, 29 Οκτωβρίου 2014.

            Για την Επιτροπή

         Günther OETTINGER

            Αντιπρόεδρος

      (1)  Η Δημοκρατία της Αλβανίας, η Βοσνία-Ερζεγοβίνη, η πρώην Γιουγκοσλαβική Δημοκρατία της Μακεδονίας, η Δημοκρατία της Μολδαβίας, η Δημοκρατία του Μαυροβουνίου, η Δημοκρατία της Σερβίας, η Ουκρανία και η Αποστολή των Ηνωμένων Εθνών για Προσωρινή Διοίκηση στο Κοσσυφοπέδιο σύμφωνα με το ψήφισμα 1244 του Συμβουλίου Ασφαλείας των Ηνωμένων Εθνών.

      (2)  ΕΕ L 211 της 14.8.2009, σ. 55.

      (3)  ΕΕ L 211 της 14.8.2009, σ. 94.

      (4)  ΕΕ L 211 της 14.8.2009, σ. 15.

      (5)  ΕΕ L 211 της 14.8.2009, σ. 36.

      (6)  Με ορισμένες εξαιρέσεις, όπως καθορίζεται στο κεκτημένο της Ενεργειακής Κοινότητας. Για περισσότερες λεπτομέρειες βλέπε http://www.energy-community.org/portal/page/portal/ENC_HOME/ENERGY_COMMUNITY/Legal/EU_Legislation/Consolidated_acts#GAS

      (7)  ΕΕ L 33 της 4.2.2006, σ. 22.

      (8)  ΕΕ L 295 της 12.11.2010, σ. 1.

      (9)  ΕΕ L 115 της 25.4.2013, σ. 39.